Diari Oficial de la Generalitat Valenciana


Sumari del DOGV 2893, del 19-12-1996 (1996/840373)

ACORD de 23 d'octubre de 1996, de la Comissió Territorial d'Urbanisme de València, pel qual s'aprova definitivament la modificació número 5 del Pla General d'Ordenació Urbana d'Algemesí.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2893

Data del DOGV
:   19-12-1996

Secció del DOGV
:   ALTRES DISPOSICIONS

Número del document
:   1996/840373


Data del document
:   23-10-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 23 d'octubre de 1996, de la Comissió Territorial d'Urbanisme de València, pel qual s'aprova definitivament la modificació número 5 del Pla General d'Ordenació Urbana d'Algemesí.  
La Comissió Territorial d'Urbanisme de València, en la sessió del dia 23 d'octubre de 1996, va adoptar l'acord següent:  
Vist l'expedient remés per l'Ajuntament d'Algemesí sobre la modificació núm. 5 del Pla General d'Ordenació i homologació del sector d'aquest, a l'efecte d'aprovació definitiva, i de conformitat amb els següents:  
Antecedents de fet  
Primer  
L'Ajuntament d'Algemesí, el dia 28 de març de 1996, va acordar sotmetre a exposició pública l'expedient de referència. Exposició pública que es va realitzar per mitjà d'anuncis en el diari Levante, de 2 de maig de 1996, i en el Diari Oficial de la Generalitat Valenciana, núm. 2.750, del dia 17 de maig de 1996, sense que, en el termini establert, s'hagen presentat al·legacions. Superat el tràmit d'informació pública, l'ajuntament va acordar aprovar provisional l'expedient el 2 de juliol de 1996.  
Segon  
El projecte consta de memòria informativa, plànols d'informació i plànols ordenació, tant sobre la modificació núm. 5 com de l'homologació del sector 6.  
S'han presentat dues còpies del projecte degudament diligenciades.  
Tercer  
L'expedient té per objecte la modificació núm. 5 del Pla General d'Ordenació Urbana que consisteix a ajustar les previsions d'aquest a la modificació de la variant de la CC-3320, introduïda per part de la Conselleria d'Obres Públiques, Urbanisme i Transports. La modificació es concreta en la variació del traçat de la variant, ara per la banda oest de la població amb doble via i l'eliminació del nus d'enllaç amb el polígon de Cotes, i se'l substitueix per dues rotondes en ambdós extrems de la façana del polígon a la CC-3320.  
Ja que la modificació afecta la xarxa estructural i primària, es proposa també l'homologació del sector 6; en aquesta:  
- s'identifica el sector.  
- es defineix la connexió amb les estructures generals.  
- es defineix l'ordenació detallada prevista amb la divisió en polígons d'actuació.  
- es defineixen els elements de l'ordenació estructural.  
Quart  
Es requereix informe dels organismes següents:  
Conselleria d'Agricultura i Medi Ambient  
Direcció Territorial de València 14.08.96  
Conselleria d'Obres Públiques, Urbanisme i Transports  
Oficina del Pla de Carreteres 14.08.96  
L'Ajuntament d'Algemesí també va requerir informe d'aquest organisme, una vegada emés, per part d'aquest mateix, el corresponent informe del dia 26 de juny de 1996, on s'indicava:  
Primer  
Suprimir l'accés des de la carretera CC-3320 cap al vial del servei i a l'estació de servei existent, i queda l'accés a aquesta última únicament per la ronda nord. I el vial de servei a aquestes rondes es retirarà 30 m des de la banda del senyal de cediu el pas per a accedir a la rotonda, ja que són insuficient els 14m disposats.  
Segon  
En l'homologació del sector 6, polígon industrial de Cotes, no es modificarà l'ordenació de les zones confrontades amb la carretera en els polígons A, B, C, i queda exempta de tot tipus d'edificacions de la zona de protecció de la CC-3320, constituïda per una franja de 50 m des de l'aresta exterior de la calçada projectada.  
Posteriorment, el mateix organisme remet un nou informe el dia 30 de juliol de 1996, en el qual es manifesta que, analitzada novament la documentació aportada, s'ha pogut comprovar que en efecte, tal com ha assenyalat l'Ajuntament, la modificació núm. 5 planteja una ordenació que s'ajusta a la recollida en el projecte de carreteres per a aquesta zona limítrofa amb la futura actuació viària, per la qual cosa s'emet un nou informe favorable.  
Diputació Provincial de Valencià  
- Servei d'Obres i Vies 14.08.96  
Cinqué  
Algemesí té un Pla d'Ordenació Urbana aprovat definitivament el 27 d'octubre de 1987 per la Comissió Territorial d'Urbanisme.  
Sisé  
La Comissió Informativa de la Comissió Territorial d'Urbanisme de València, en la sessió del dia 15 d'octubre de 1996, va emetre un informe sobre el projecte que ens ocupa, i es compleix així allò que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
La tramitació es correcta, d'acord amb el que estableix l'article 38 de LRAU i en la instrucció del planejament 1/1996, sobre homologació de plans d'urbanisme en la Llei 6/1994, D'altra banda, atés el contingut de la modificació, la documentació es considera suficient, segons l'article 27 de LRAU i la esmentada Instrucció 1/1996.  
Segon  
Atès l'objecte de la modificació, ajustar-se a les modificacions del pla de la via, tenint en consideració que ens trobem davant d'un sòl urbanitzable programat amb el pla parcial aprovat, no es considera necessària l'homologació en aquest supòsit que, al contrari, podria introduir efecte distorsionant sobre el sector.  
Tercer  
No obstant això, s'haurà de tenir en compte que el sector es veu afectat per la carretera de la Diputació de València VP-1097, de futura execució, i que, una vegada aprovat el projecte, s'hauria d'ajustar al planejament vigent a aquest projecte de la mateixa manera que s'ha produït en l'expedient que ara ens ocupa respecte del projecte de la Conselleria d'Obres Públiques, Urbanisme i Transports.  
Quart  
La Comissió Territorial d'Urbanisme és l'òrgan competent per a emetre dictamen de resolució sobre l'aprovació definitiva dels plans generals, i de les seues modificacions, dels municipis de menys de 50.000 habitants, de conformitat amb l'article 38.3 de la Llei Reguladora de l'Activitat Urbanística, en relació amb l'article 10.A, per remissió de l'article 9.1, ambdós de Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista de tot el que s'ha exposat, la Comissió Territorial d'Urbanisme  
ACORDA  
1. Aprovar definitivament la modificació número 5.  
2. Denegar, per ser necessària, l'homologació del sector 6.  
Tot això referit al Pla General d'Ordenació Urbana del municipi d'Algemesí.  
I l'Ajuntament d'Algemesí haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de publicació.  
Tot això sense perjudici que s'hi puga presentar qualsevol altre recurs que s'estime oportú.  
València 23 d'octubre de 1996.- El secretari de la Comissió Territorial d'Urbanisme: José Manuel Palau Navarro.